GDP สิงคโปร์ไตรมาส 1 โต 1.3% รับอานิสงส์การผลิตแกร่ง! MTI มองปีนี้ขยายตัว 4-6%
GDP สิงคโปร์ไตรมาส 1 โต 1.3% เทียบเป็นรายปี รับอานิสงส์การผลิตขยายตัวแข็งแกร่งเกินคาด ส่งผลให้ดีกว่านักวิเคราะห์คาดไว้ว่าจะขยายตัว 0.9% ส่วน MTI ยังคงคาดการณ์การขยายตัวของ GDP ในปีนี้กรอบ 4%-6%
GDP สิงคโปร์ไตรมาส 1 โต 1.3% เทียบเป็นรายปี รับอานิสงส์การผลิตขยายตัวแข็งแกร่งเกินคาด ส่งผลให้ดีกว่านักวิเคราะห์คาดไว้ว่าจะขยายตัว 0.9% ส่วน MTI ยังคงคาดการณ์การขยายตัวของ GDP ในปีนี้กรอบ 4%-6%
25 พ.ค. 2564

กระทรวงการค้าและอุตสาหกรรม (MTI) ของสิงคโปร์รายงานในวันนี้ว่า ผลิตภัณฑ์มวลรวมภายในประเทศ (GDP) ไตรมาส 1/2564 ขยายตัว 1.3% เมื่อเทียบเป็นรายปี ซึ่งสูงกว่าตัวเลขประมาณการเบื้องต้นที่ขยายตัวเพียง 0.2%
นอกจากนี้ GDP ไตรมาส 1 ของสิงคโปร์ยังขยายตัวได้ดีกว่าที่นักวิเคราะห์คาดการณ์ไว้ว่าอาจจะขยายตัว 0.9% โดยปัจจัยที่ช่วยหนุน GDP ของสิงคโปร์นั้น มาจากการผลิตที่มีการขยายตัวแข็งแกร่งเกินคาด
ขณะเดียวกัน MTI ยังคงคาดการณ์การขยายตัวของ GDP ในปี 2564 อยู่ในกรอบ 4%-6% โดยพิจารณาจากความไม่แน่นอนที่เกิดขึ้นจากการแพร่ระบาดทั่วโลกของโรคโควิด-19 และพิจารณาจากสถานการณ์ภายในประเทศ โดย MTI จะดำเนินการทบทวนตัวเลขคาดการณ์ GDP อีกครั้งในเดือนสิงหาคม 2564